Diari Oficial de la Generalitat Valenciana


Sumari del DOGV 5315, del 01-08-2006 (2006/8030)

RESOLUCIÓ de 7 de juny de 2006, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza, es renova i s'amplia l'autorització a l'àmbit reglamentari dels aparells elevadors: ascensors i grues a l'empresa Sigma Inspección, Sociedad Limitada per a actuar com a organisme de control.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8030


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 7 de juny de 2006, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza, es renova i s'amplia l'autorització a l'àmbit reglamentari dels aparells elevadors: ascensors i grues a l'empresa Sigma Inspección, Sociedad Limitada per a actuar com a organisme de control. [2006/8030]  
Vista la sol·licitud presentada pels Sr. Cristóbal Esteban Cosín, en nom i representació de Sigma Inspección, Sociedad Limitada, amb domicili social a la plaça de l'Horta, núm. 3, baix dreta, 46662 Godella (València), per a l'autorització d'actuació com a organisme de control de d'acord amb la revisió 3 de l'annex tècnic de l'acreditació número 85/EI147, en el qual s'han ampliat els documents normatius associats al camp d'actuació dels aparells elevadors: ascensors i grues, sense que hi haja modificacions quant a la resta de camps reglamentaris en els quals Sigma Inspección, Sociedad Limitada està actualment acreditada com a entitat d'inspecció i autoritzada com a organisme de control.  
Vista l'acreditació número 85/EI147 de data 16 d'abril de 2004, atorgada per l'Entitat Nacional d'Acreditació a l'entitat tècnica Sigma Inspección, Sociedad Limitada, segons els criteris recollits en la norma UNE-EN 45042:1995, per a les activitats d'inspecció en l'àrea industrial definides en l'annex tècnic revisió 3 de data 13 de gener de 2006, d'acord amb els criteris recollits en la norma UNE-EN ISO/IEC 17785 (CGA-ENAC-EI).  
Vist que amb data 5 de maig de 2004 (DOGV núm. 4.781, del dia 23 de juny de 2004) l'aleshores Direcció General d'Indústria i Investigació Aplicada de la Conselleria d'Indústria, Comerç i Turisme autoritzà l'entitat tècnica Sigma Inspección, Sociedad Limitada per a actuar com a organisme de control en l'àmbit de les instal·lacions elèctriques de l'àrea industrial.  
Atés que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial; en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana i en l'Orde de 22 de juny de 2001, de la Conselleria d'Indústria i Comerç, per la qual es desplega el mencionat Decret 54/2001, i amb esta s'acredita que el peticionari complix condicions exigibles en esta regulació per a la seua actuació en les àmbits reglamentaris per als quals se sol·licita autorització com a organisme de control.  
En virtut de les competències atribuïdes per l'ordenament jurídic, esta Direcció General resol  
Primer  
Actualitzar i renovar l'autorització atorgada a l'entitat tècnica Sigma Inspección, Sociedad Limitada per a actuar com a organisme de control en la realització d'inspeccions en l'àrea industrial de productes, processos, servicis i instal·lacions, segons corresponga, en reglamentació elèctrica: alta tensió i baixa tensió, i s'hi amplia al camp dels aparells elevadors: ascensors i grues, tot limitant la present autorització a les actuacions reglamentàries definides en l'abast normatiu especificat en l'annex tècnic revisió 3 de data 13 de gener de 2006 del document d'acreditació núm. 85/EI147, emés per l'Entitat Nacional d'Acreditació.  
Segon  
La present resolució, mantindrà la seua vigència, mentre estiga en vigor l'acreditació núm. 85/EI147 amb entrada en vigor el 16 d'abril de 2004, d'acord amb el document emés per l'Entitat Nacional d'Acreditació de ref.: CEI/2283 de data 16 d'abril de 2004 i el seu annex tècnic revisió 3 de data 13 de gener de 2006, i podrà a més a més de ser suspesa o revocada en els casos previstos en la legislació vigent.  
Tercer  
Sigma Inspección, Sociedad Limitada queda autoritzada per a actuar en els àmbits reglamentaris i amb les limitacions indicades en els punts primer i segon en tot el territori nacional i, en qualsevol cas, per a actuar en qualsevol altra comunitat autònoma, haurà d'ajustar les seues actuacions a allò que s'especifica en la Llei d'Indústria 21/1992, de 16 de juliol i en el Reial Decret 2.200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Orde de 22 de juny de 2001, de la Conselleria d'Indústria i Comerç, per la qual es desenvolupa el Decret 54/2001, o els que puguen ser establits per la Conselleria d'Indústria, Comerç i Turisme d'esta Comunitat Autònoma.  
Quart  
Sigma Inspección, Sociedad Limitada haurà de comunicar a esta Direcció General l'endemà de tenir-ne coneixement qualsevol variació de les condicions o els requisits acreditats que han servit de base per a dictar la present resolució.  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Empresa de la Conselleria d'Empresa, Universitat i Ciència en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 de juny de 2006.. El director general de Seguridad Industrial y Consumo: Carlos Mazón Guixot.